
Privind  aprobarea Studiului de fezabilitate pentru
amenajarea in zona stadionului "Dan Paltinisanu" a unui complex sportiv cu terenuri multifunctionale si dotari specifice (vestiare, dusuri, sala de recuperare, etc.)


Pentru menajarea gazonului de pe Stadionul „Dan Paltinişanu” din Timisoara, este necesară amenajarea unor terenuri de antrenamente şi jocuri amicale în zona stadionului, în partea de sud-est a stadionului existând o incintă în interiorul căreia sunt amplasate un teren din zgură şi trei terenuri cu iarbă. Ţinând cont de existenţa acestor terenuri se propune amenajarea în zonă a unui complex sportiv, ca anexă a stadionului „Dan Păltinişanu” care să cuprindă terenuri conform normelor sportive în vigoare, terenuri multifuncţionale şi dotările necesare sportivilor – vestiare, duşuri, sală de recuperare etc, funcţie de sumele ce se vor aloca în acest scop.


Studiul de Fezabilitate existent a fost întocmit de către SC CosMun WEST SRL Timişoara si pus la dispoziţia Primariei Municipiului Timisoara, cu titlu gratuit, de către SC FC POLI TIMISOARA.


Din Studiul de Fezabilitate, anexat la prezentul Referat, se concluzionează următoarele:

1. DATE GENERALE

1.1
Denumirea obiectivului de investiţie:
"ANEXE COMPLEX SPORTIV – STADIONUL DAN PĂLTINIŞANU, TIMIŞOARA"

1.2
Proiectant:
S.C. CosMun WEST S.R.L. TIMIŞOARA

l.3.Finanţarea pentru realizarea investiţiei se va face de către :
PRIMĂRIA MUNICIPIULUI TIMIŞOARA

CLUBUL SPORTIV POLITEHNICA TIMIŞOARA

FEDERAŢIA ROMÂNĂ DE FOTBAL

1.4
Amplasamentul investiţiei:
Zona Stadionului Dan Paltinisan din Municipiul Timişoara 

În cadrul proiectului se prevede demolarea împrejmuirii existente şi realizarea unei împrejmuiri noi din gard de sârmă cu înălţimea de 3,50 m. La accesul existent se prevede montarea unei porţi. De asemenea, pe partea de nord-est se va realiza un acces nou. În interior terenurile vor fi separate de garduri de sârmă cu înălţime de 3,50 m.

Arborii existenţi, plopi, vor fi dezafectaţi şi se vor planta arbori noi care să nu pericliteze obiectivele din zonă. În incintă se vor executa plantaţii ornamentale şi gard viu.

Pentru circulaţia sportivilor şi spectatorilor se vor realiza alei pietonale. 

Obiectivele din zonă vor fi echipate cu sisteme de colectare şi evacuare a apelor meteorice. Sistemele colectoare vor fi racordate la un canal principal cu DN 400 mm cu legătură la canalele existente pe Aleea F.C. Ripensia.

În zonă se prevede un sistem de iluminat compus din 10 stâlpi de 11,00 m înălţime având corpuri de iluminat fixate pe console. Pentru iluminat şi deservirea centrului de refacere se va face un racord electric.

Întreţinerea gazonului şi funcţionarea centrului de refacere necesită realizarea alimentării cu apă a incintei, care va fi asigurată prin execuţia unui foraj de 120 m adâncime, prevăzut cu o staţie hidrofor. În incintă se va realiza o reţea de alimentare apă.

Pe latura nordică se vor executa un număr de cinci miniterenuri de sport cu suprafaţă din mixturi cauciucate. 

În partea de nord-vest terenul de zgură se va amenaja cu iarbă sintetică. Acest teren va avea dimensiunile spaţiului de joc de 70x100 m, ceea ce corespunde normelor pentru jocurile internaţionale de fotbal. Apele meteorice vor fi colectate de rigole amplasate perimetral, descărcarea realizându-se în canalul principal.

În partea de nord-est se va amenaja un teren cu dimensiunile 70x100 m cu gazon. Acest teren va fi prevăzut cu un sistem de drenaj din tuburi racordat la canalul principal. Tribuna existentă pe partea estică a terenului va fi reparată şi utilată cu scaune.

În partea de sud se va realiza un teren multifuncţional cu dimensiunile 50x215 m cu gazon. Acest teren va fi utilizat în special pentru antrenamente. Colectarea şi evacuarea apelor pluviale se va face în acelaşi mod ca la terenul de 70x100 m cu gazon.

În partea de nord-vest adiacent terenului cu iarbă sintetică se va realiza o tribună cu o suprafaţă de 1110 m², iar la partea inferioară se va amenaja centrul de refacere sportivă. Acest centru va cuprinde vestiare, grupuri sanitare, duşuri, sală recuperare, punct alimentar. Sursa de încălzire este pe bază de energie electrică. Forajul şi hidroforul vor fi amplasate în zona acestui centru.

3. PRINCIPALII INDICATORI TEHNICO - ECONOMICI:

3.1
Valoarea totală a investiţiei: 
64.867.014 mii lei
Din care construcţii - montaj :        59.218.094.mii lei

Capacităţi:
a.) suprafaţă terenuri

Teren iarbă sintetică 





7.500 m2
Terenuri gazon
                                                          

              19.330 m²

b.) miniterenuri





1.600 m²

c.) suprafaţă alei      





1.850 m²

d.) împrejmuire





   840 m

FINANŢAREA INVESTIŢIEI

Finanţarea investiţiei va fi asigurată de beneficiar în colaborare cu factorii interesaţi în realizarea investiţiei.

AVIZE ŞI ACORDURI

Obţinerea avizelor şi acordurilor pe baza documentaţiei elaborate de către proiectant, cade în sarcina beneficiarului.

CONCLUZII
Prezenta documentaţie cuprinde în fază S.F. amenajarea unui complex sportiv ca anexă a stadionului „Dan Păltinişanu” din Timişoara. Realizarea acestui complex va conduce la îmbunătaţirea condiţiilor de pregătire a sportivilor şi va asigura o alternativă de desfăşurare a competiţiilor sportive la stadionul „Dan Păltinişanu”.

                                                                P r o p u n e m:

1. Aprobarea Studiului de fezabilitate întocmit de SC CosMun WEST SRL Timişoara pentru amenajarea in zona stadionului "Dan Paltinisanu" a unui complex sportiv cu terenuri multifunctionale si dotari specifice (vestiare, duşuri, sala de recuperare, etc.), în valoare totală de  64.867.014 mii lei, cu TVA, 

2. Promovarea unui Proiect de Hotărâre ce se va înainta spre aprobare Consiliului Local în vederea aprobării studiului de fezabilitate.

LA PROIECTUL DE HOTARÂRE NR. __________________

